CELEX: 62008TN0309
Language: sk
Date: 2008-08-04 00:00:00
Title: Vec T-309/08: Žaloba podaná 4. augusta 2008 – G-Star Raw Denim/ÚHVT – ESGW Holdings (G Stor)

11.10.2008   
            
            
               SK
            
            
               Úradný vestník Európskej únie
            
            
               C 260/16
            
         Žaloba podaná 4. augusta 2008 – G-Star Raw Denim/ÚHVT – ESGW Holdings (G Stor)
   (Vec T-309/08)
   (2008/C 260/29)
   Jazyk žaloby: angličtina
   Účastníci konania
   
      Žalobkyňa: G-Star Raw Denim Kft. (Budapešť, Maďarsko) (v zastúpení: G. Vos, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: ESGW Holdings Ltd (Tortola, Britské panenské ostrovy)
   Návrhy žalobkyne
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 14. apríla 2008 vo veci R 1232/2007-1,
            
         
               —
            
            
               zamietnuť zápis prihlášky ochrannej známky Spoločenstva č. 4 195 368, a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka „G Stor“ pre tovary v triede 9.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: zápis slovnej ochrannej známky Beneluxu č. 545 551 „G-STAR“ pre tovary v triede 25; zápis slovnej/obrazovej ochrannej známky Spoločenstva č. 3 445 401 „G-STAR“ pre tovary v triedach 9 a 25; zápis slovnej ochrannej známky Spoločenstva č. 3 444 262 „G-Star“ pre tovary v triedach 9 a 25; skoršia všeobecne známa ochranná známka „G-Star“ chránená vo viacerých štátoch pre tovary v triede 25; zápis ochrannej známky Spoločenstva č. 3 444 171 „G-STAR RAW DENIM“ pre tovary v triedach 9 a 35; holandský obchodný názov G-Star International B.V.
   
      Rozhodnutie námietkového oddelenia: vyhovenie námietke a zamietnutie návrhu v celom rozsahu.
   
      Rozhodnutie odvolacieho senátu: zrušenie napadnutého rozhodnutia a zamietnutie námietky.
   
      Dôvody žaloby: porušenie článku 8 ods. 5 nariadenia Rady č. 40/94, pretože odvolací senát použil nesprávne kritériá pri posúdení požadovanej podobnosti medzi dotknutými ochrannými známkami a požadovanej ujmy na skorších ochranných známkach. Okrem toho odvolací senát nesprávne posúdil skutkový stav, pokiaľ ide o uvedené posúdenia.